tartuNLP/wikipedia-smugri-20251201 huggingface dataset:
Elektrooniline tsentraliseeritud lennuki monitor

Elektrooniline tsentraliseeritud lennuki monitor (ECAM) on seade, mille töötas välja Airbus ja seda kasutati esmakordselt lennukil A310. „Sellele on omane reaalajas reageerimine: niipea kui rike avastatakse, kuvatakse ülemisel ekraanil vastav tegevusloend. See kaob automaatselt pärast seda, kui piloot on toimingu sooritanud“. 
Süsteemi tööpõhimõte.
ECAM jälgib õhusõiduki mitut süsteemi, koondades seire ekraanile, et hoiatada lennumeeskondi ja anda kõrvalekallete korral asjakohast nõu. Näidustused liigitatakse järjest olulisemaks: memo (kasutatakse tavalise või automaatse valiku funktsiooni tagasikutsumiseks), nõuanne (kasutatakse, kui jälgitavad parameetrid erinevad tavapärastest töövahemikest), ettevaatus (kasutatakse sündmuste puhul, mis nõuavad meeskonna tähelepanu, kuid mitte kohest tegutsemist) või hoiatused (sündmused, mis nõuavad meeskonna viivitamatut tegutsemist).
Mitme rikke korral korreleeritakse asjakohased näidud vastavalt nende olulisusele.
Süsteemi staatus: kui kõik on töökorras, süttib roheline tuli. 
Meeskonna hoiatussüsteemid.
ECAM-ekraan asub tavaliselt kabiini keskel ja koosneb ülemisest ja alumisest ekraanist. Ülemisel ekraanil on põhiteave peamiste süsteemide (peamiselt mootori parameetrite) kohta, näiteks: 
Alumine ekraan sisaldab tavaliselt sekundaarseid mootoriandmeid õhusõiduki süsteemide oleku kohta või protseduure süsteemi talitlushäirete või rikete korral. See teave kuvatakse mitmel lehel, mis võib hõlmata järgmist:
Dobřichovice

Dobřichovice (saksa keeles "Dobrichowitz", ka "Dobschichowitz") on linn Tšehhis Kesk-Tšehhi maakonnas Praha lääneringkonnas. Dobřichovice asub Berounka jõe ääres, Praha kesklinnast ligikaudu 21 km lõunaedelas.
Küla on esmamainitud 1253. aastal. Raudteeühenduse Prahaga sai Dobřichovice 1863. aastal. Aleviks sai Dobřichovice 1876. aastal. 1880. aastatest kujunes Dobřichovice suvituskohaks. Linnaõigused sai Dobřichovice 26. septembril 2006. Dobřichovice on mitmel korral (1872, 1941, 1947, 1981 ja 2002) saanud kannatada üleujutuste tagajärjel.
Xeka

Miguel Ângelo da Silva Rocha (tuntud kui Xeka; sündinud 10. novembril 1994 Rebordosas) on Portugali jalgpallur, kes mängib poolkaitsjana Prantsusmaa kõrgliiga klubis Lille.
Ta alustas klubikarjääri Portugalis. Hooajal 2013–14 debüteeris ta Portugali esiliigas SC Braga reservmeeskonnas. Portugali kõrgliigas tegi ta Braga põhimeeskonnas debüüdi 2016. aasta oktoobris.
2017. aasta jaanuaris läks ta Bragast laenule Lille'i, kellega sõlmis samal aastal püsiva lepingu. Hooajal 2017–18 oli ta Lille'ist laenul Prantsusmaa kõrgliiga klubis Dijon. Hooajal 2020–21 tuli Xeka Lille'iga Prantsusmaa meistriks. 2021. aasta augustis võitis Lille esmakordselt Prantsusmaa superkarikas, kui Xeka väravast alistati Paris Saint-Germain tulemusega 1:0.
Nutty Putty koobas

Nutty Putty koobas (inglise keeles "Nutty Putty Cave") on kunagiste kuumaveeallikate uuristatud koobas, mis asub Ameerika Ühendriikides Utah' osariigi pealinna Salt Lake City südalinnast sadakonna kilomeetri kaugusel lõunas Utah' järve lähedal. 
1960. aastal avastatud koobas, mis ositi õhiti ja betoneeriti 2009. aasta lõpus, on sinna pea alaspidi kinni jäänud John Edward Jonesi viimne puhkepaik. Enne seda juhtumit oli neljal korral sinna vangi jäänud inimesed suudetud päästa.
Tanel Kerikmäe

Tanel Kerikmäe (15. august 1969 – 1. august 2025) oli eesti jurist ja õigusteadlane. 
Kerikmäe õppis õigusteadust magistritasemel Tartu Ülikoolis (lõpetanud 1992), sai õigusteaduse litsentsiaadikraadi Helsingi Ülikoolis (1997) ja kaitses doktoriväitekirja Tallinna Ülikoolis riigiteaduste alal (2009). Ta kirjutas akadeemilisi artikleid õigusteaduses ning juhendas väitekirju.
2009. aastast töötas ta Tallinna Tehnikaülikooli õiguse instituudis: aastatel 2009–2010 teadurina ja 2010–2020 professorina. 2017. aastast oli ta Tallinna Tehnikaülikooli õiguse instituudi direktor ja 2020. aastast Euroopa õiguspoliitika ja tehnoloogiaõiguse professor.
Mnichovice

Mnichovice (saksa keeles "Mnichowitz") on linn Tšehhis Kesk-Tšehhi maakonnas Praha idaringkonnas. Mnichovice asub Praha kesklinnast ligikaudu 26 km kagus.
Linn paikneb suhteliselt kitsas ja sügavas järsu nõlvaga orus. Territooriumi madalaim punkt on 329,5 meetrit merepinnast, kõrgeim punkt aga 487,2 meetrit merepinnast. Kesklinn jääb vahemikku umbes 350–370 meetrit üle merepinna.
Mnichovicet on esmamainitud 1135. aastal, linnaõigused sai 2000. aastal.
Utah' järv

Utah' järv (inglise keeles "Utah Lake") on mageveejärv Ameerika Ühendriikides Utah' osariigis Utah' maakonnas.
See asub Utah' orus, mida ümbritseb Provo-Oremi suurlinnapiirkond. Järv on madal, keskmine sügavus 3,2 meetrit ja suurim sügavus 4,3 meetrit. Järve ainus väljavool on Jordani jõgi, mis suubub Suurde Soolajärve. Aurustumine moodustab 42% järve vee kaost, mis jätab järve kergelt soolaseks. Järv asub 1368 meetri kõrgusel merepinnast. Kui järve veetase tõuseb sellest kõrgemale, jäetakse Jordani jõe pumbad ja väravad lahti.
Esimese eurooplasena nägi Utah' järve 1776. aastal Hispaania vaimulik ja maadeuurija Silvestre Vélez de Escalante. Aja jooksul püüdsid asunikud järve kaladest peaaegu täielikult tühjaks, misjärel asustati järve võõrliiki kalu. Domineerivaks liigiks on karpkala. Ainsatest kohalikest liikidest on säilinud utahi imikarp ("Catostomus ardens") ja sile kolusuu ("Chasmistes liorus"). Pikka aega kannatas järve ökosüsteem reostuse tõttu ning reovee pumpamine lõpetati järve alles 1967. aastal. Ka tänapäeval on järve fosfori ja mineraalsoolade sisaldus normist suurem.
Loksodroom

Loksodroom (ingl "rhumb line", kr "loxos" ’viltune’ + "dromos" ’jooks, tee’) on kindla asimuudiga joon ehk kurss kahe punkti vahel. Erinevalt ortodroomist ei läbi Maa ellipsoidile projitseeritud loksodroom maakera keskpunkti, vaid lõikab meridiaane ühe ja sama nurga all. Seetõttu ei ole loksodroom lühim teekond kahe punkti vahel (vt joonis). Merel navigeerimiseks mõeldud kaartidel näitab loksodroom laeva kursijoont ning peab olema sirge.
Enamasti väljendub kurss reas lühikestes loksodroomi järgnevustes, mis on optimaalne teekond näiteks kahe sadama vahel, mis on teineteisest tuhandeid kilomeetreid eemal. Sirgjoonelisuse tagab õigenurkse (enamasti Mercatori püstsilindrilises konformses projektsioonis)  kaardi kasutamine. Loksodroomi nurgad on konstandid, mida mõõdetakse meridiaaniga lõikumise kohtades ning tähistatakse kreeka tähega beeta β. Mõõdetud nurgad ei tohi olla täisnurgad.
Reaalsuses on loksodroom oma olemuselt poolusele lõpmatult lähenev spiraal. Samamoodi kujutatakse loksodroomi spiraalina polaarprojektsioonis. Kui hoida looduses liikudes kompassi enda ees, selle asimuuti muutmata, siis ongi võimalik liikuda mööda loksodroomi. Erinevalt meresõidukitest kasutatakse lennunduses kütuse kokkuhoiu tarvis ortodroomi ehk suurringi kaart, mis on lühim kahe punkti vaheline sirgjooneline lõik. Õigenurksel kaardil ei pruugi ortodroom olla aga alati sirge (vt joonis).
Rakendus.
Loksodroomi arvutamisel kasutatakse vahemaade mõõtühikuna meremiili (ingl "nautical mile"), mida tähistatakse lühendiga nm. Üks meremiil on 1855,3248 meetrit.
Rakendus Mercatori projektsioonis.
Kui teha Mercatori projektsioonis nurgaarvutusi loksodroomil, näeb valem välja, nagu näidatud allpool:
x = ± tan α y + C
y = ln [(tan (π/4+|φ|/2)) ((1− e sin|φ|)/(1+ e sin|φ|))e/2]
Teepikkuse s arvutamiseks kasutatakse järgnevat arvutuskäiku, kus α tähistab asimuuti ehk kurssi ja a meremiile (algses tähistuses Maa raadius R):
formula_1
Cristian Gamboa

Cristian Esteban Gamboa Luna (sündinud 24. oktoobril 1989 Liberias) on Costa Rica jalgpallur, kes mängib paremkaitsjana Saksamaa kõrgliiga klubis VfL Bochum ja Costa Rica jalgpallikoondises.
Ta alustas klubikarjääri kodulinna klubis Municipal Liberia, debüteerides Costa Rica kõrgliigas 2006. aastal.
2010. aasta suvel liitus ta Norra esiliigas mängiva klubiga Fredrikstad. Aasta hiljem siirdus ta Taani kõrgliiga klubisse København. 2012. aasta augustis läks ta Københavnist laenule Norra kõrgliiga klubisse Rosenborg, kellega sõlmis sama aasta novembris püsiva viieaastase lepingu.
Pärast silmapaistvaid esitusi 2014. aasta maailmameistrivõistlustel sõlmis Gamboa 2014. aasta juulis lepingu Inglismaa kõrgliiga klubiga West Bromwich Albion. West Bromwich Albionis pääses Gamboa kahe hooaja jooksul väljakule vaid 17 mängus.
2016. aasta augustis sõlmis ta kolmeaastase lepingu Šotimaa kõrgliiga klubiga Celtic. Hooajal 2016–17 tuli ta klubiga Šotimaa meistriks, kuid kahel järgmisel hooajal sai ta oluliselt vähem mänguaega.
2019. aasta augustis liitus ta VfL Bochumiga, mis mängis toona Saksamaa esiliigas. Kohe esimesel hooajal kindlustas Gamboa koha Bochumi põhikoosseisus. Hooajal 2020–21 võitis ta klubiga Saksamaa esiliiga. 12. veebruaril 2022 lõi ta Saksamaa kõrgliigas värava Müncheni Bayerni vastu, mis oli tema üldse esimene värava Euroopa kõrgliigas.
Costa Rica jalgpallikoondises debüteeris Gamboa 2010. aasta jaanuaris sõprusmängus Argentina vastu. Koondisekarjääri esimese värava lõi ta 16. oktoobril 2012 MM-i valikmängus Guyana vastu. Ta on kuulunud Costa Rica koondisse 2014. aasta maailmameistrivõistlustel, 2015. aasta CONCACAF Gold Cup'il, 2016. aasta Copa América Centenariol, 2017. aasta CONCACAF Gold Cup'il, 2018. aasta maailmameistrivõistlustel ja 2019. aasta CONCACAF Gold Cup'il.
Viktoria Modesta

Viktorija Moskaļova (sündinud 25. veebruaril 1987 Lätis Daugavpilsis), esinejanimega Viktoria Modesta, on Läti päritolu Briti laulja-laulukirjutaja, etenduskunstnik, loovjuht ja modell.
Tema vasak jalg oli saanud sünnitrauma tõttu raskelt viga. Kuigi tema ema suunitleti lapsest loobuma ja andma Viktorijat lastekodusse, keeldus ema sellest ning võttis kasvatamise enda kanda. Kuueaastaselt astus tüdruk kohalikku muusikakooli. Kui ta oli 12-aastane, emigreerus nende pere Suurbritanniasse.
2007. aastal lasi ta vabatahtlikult vasaku jala põlvest saati amputeerida, kasutades bioonilist jalga. Mõni aeg hiljem sõlmis ta lepingu modelliagentuuriga IMG Models. Muusikuna teatakse teda kui "Bionic Pop Artisti". Tema muusikavideo "Prototype" pälvis Hõbelõvi auhinna Cannes'i filmifestivalilt.
2012. aasta paraolümpiamängude lõputseremoonial esinedes tegi ta särava etteaste Lumekuningannana.
2019. aastal oli ta Pariisi ööklubis Crazy Horse kabaree-etenduste külalistäht.
Diskograafia.
EP-d
Singlid
Diana Poudel

Diana Poudel (sündinud 28. veebruaril 1981) on kommunikatsiooni- ja digipädevuse ekspert ning koolitaja.
Töö ja ühiskondlik tegevus.
Ta töötab küberturvalisuse ja robootikaõpetajana, osaleb HITSA projektis "Valede jaht" ning korraldab digipädevuse koolitusi. Kandideeris 2017. aastal Saue valla volikokku valimisliidu Koostöö - Meie vald nimekirjas ja 2021. aastal erakonna Eesti 200 nimekirjas, osutudes mõlemal korral valituks. 2022. aastast Tartu Ülikooli Ühiskonnateaduste Instituudis infovastupidavuse nooremteadur. 2022. aastal asutas suhtlusplatvormi Mastodoni Eesti kogukonna.
Püsik-seljarohi

Püsik-seljarohi ("Mercurialis perennis") on taimeliik sugukonnast piimalillelised.
Eestis sage taim, eriti salumetsades. 
Õitseb varakevadel. Taim on mürgine.
Kostelec nad Černými lesy

Kostelec nad Černými lesy (kuni 1920. aastani Černý Kostelec, saksa keeles "Schwarzkosteletz") on linn Tšehhis Kesk-Tšehhi maakonnas Praha idaringkonnas. Kostelec nad Černými lesy asub Praha kesklinnast ligikaudu 33 km idakagus.
Linn paikneb merepinnast 391 meetri kõrgusel.
Asulat on esmamainitud 1344. aastal. Linnaõigused sai Černý Kostelec 1489. aastal.
Alates 1992. aasta septembrist on Kostelec nad Černými lesy vanalinn ja loss ajalooline linnakaitseala.
Klecany

Klecany (saksa keeles "Groß Kletzan") on linn Tšehhis Kesk-Tšehhi maakonnas Praha idaringkonnas. Klecany asub Vltava jõe paremal kaldal, Praha kesklinnast ligikaudu 10 km põhjas.
Klecany paikneb merepinnast 175–270 meetri kõrgusel.
Asulat on esmamainitud 1316. aastal. Alevi staatuse sai Klecany 1507. aastal ja linnaõigused 1. juulil 1994.
Klecanys asub Riiklik Vaimse Tervise Instituut ("Národní ústav duševního zdraví").
31. üksik õhudessantbrigaad

31. üksik õhudessantbrigaad (vene keeles "31-я отдельная гвардейская десантно-штурмовая ордена Кутузова бригада") on Venemaa õhudessantväegede väeüksus.
Řevnice

Řevnice (saksa keeles "Rewnitz", varem ka "Reunitz") on linn Tšehhis Kesk-Tšehhi maakonnas Praha lääneringkonnas. Řevnice asub Berounka jõe kaldal, Praha kesklinnast ligikaudu 23 km edelas.
Řevnicet on esmamainitud 1253. aastal. Raudteeühenduse Prahaga sai Řevnice 1862. aastal. Alates 19. sajandi lõpust oli Řevnice alev, linnaõigused sai 1. novembril 1968.
Český Těšín

Český Těšín (poola keeles "Czeski Cieszyn", saksa keeles "Tschechisch Teschen") on linn Tšehhis Morava-Sileesia maakonnas Karviná ringkonnas. Český Těšín asub Poola piiri ääres, Karvinást ligi 14 km lõunakagus ja Ostravast umbes 27 km idakagus. Teisel pool piiri asub Poola linn Cieszyn.
Ajalugu.
Těšíni lossi on ürikutes esmamainitud 1155. aastal. Linnaks on Těšínit esimest korda nimetatud 1290. aastal. Esialgu olid linnal Lwówi linnaõigused, alates 1374. aastast Magdeburgi linnaõigused. Těšín sai oma vürstidelt palju privileege. Linn arenes kiiresti. Těšíni õitseajaks peetakse 16. sajandi algust. Kolmekümneaastane sõda ja vägivaldne vastureformatsioon kahjustasid aga linna tõsiselt.1653. aastal läks Těšíni hertsogiriik Habsburgide valdusse. 1789. hävis tulekahjus suur osa linnast. Linna areng kiirenes märgatavalt pärast raudteeühenduse saamist 1870. aastal. Těšín mängis olulist rolli Esimese maailmasõja ajal, kui aastatel 1914–1917 asus seal Austria-Ungari armee kindralstaap ja peastaap. Pärast sõja lõppu 1918. aastal tekkis Tšehhoslovakkia ja Poola vahel vaidlus Těšíni territooriumi üle. Tüliküsimus otsustati lahendada rahvahääletusel ning Těšíni saadeti korda hoidma rahvusvahelised komisjonid ja väed. Těšín jagati Poola ja Tšehhoslovakkia vahelise lepinguga 28. juulil 1920. 1938. aasta oktoobris pärast Müncheni kokkuleppe sõlmimist hõivas Poola Český Těšíni. 1939. aasta septembrist vallutasid Český Těšíni Saksa väed ja linn läks Saksamaa koosseisu. Punaarmee hõivas linna 3. mail 1945 ja see läks tagasi Tšehhoslovakkiale.
Rahvastik.
2001. aasta rahvaloenduse andmetel moodustasid poolakad 16,1% ja slovakid 4,4% linna elanikest.
Suhhoi Su-34

Suhhoi Su-34 (vene keeles Сухой Су-34; NATO nimetus Fullback) on Nõukogude päritolu Venemaa kahemootoriline kaheistmeline ülehelikiiruseline keskmaa hävitus-pommituslennuk.
Lahinguülesanded.
Su-34 põhineb Suhhoi Su-27 (Flanker) hävitajal, kus hästi soomustatud kabiinis istuvad kaks meeskonnaliiget kõrvuti. Su-34 on loodud peamiselt taktikaliste löökide andmiseks maa- ja meresihtmärkidele. Lennuk saab lennata igasuguse ilma korral. Su-34 asendatakse vajadusel taktikalise pommituslennuki Su-24 ja kaugpommitaja Tu-22M.
Su-34 sarjana ehitamine.
Lennuki prototüüp Su-27IB tegi esmalennu 13. aprillil 1990. Paralleelselt töötati välja kaheistmeline Su-27KUB. Katselende tehti kogu 1990. ja 1991. aasta jooksul. 1992. aastal näidati Su-27IB avalikkusele Moskva kohal (MAKS Airshow), kus demonstreeriti Il-78 järel õhust tankimist ja vigurlendu. Järgmisel aastal näidati Su-27IB taas MAKS Airshow 
Esimene eelseerialennuk tegi oma esmalennu 28. detsembril 1994. Lennuk erines varasematest versioonidest piisavalt, et nimetada see ümber Su–34-ks. Rahapuudusel seiskus programm korduvalt. Sellegipoolest jätkusid lennukatsetused, kuigi aeglasemas tempos. Kolmas eelseerialennuk lendas esimest korda 1996. aasta lõpus. 2004. aastal ehitati Novosibirski tehases esimesed kaheksa lennukit. 9. jaanuaril 2008 teatas Suhoi firma, et on alustanud täisvõimsusega seerialennukite ehitamist. Kokku anti 2014. aastal tellijale üle 18 lennukit, veel plaaniti üle anda 20 lennukit 2015. aastal. 
2020. aasta detsembriks oli Venemaa õhujõududele üle antud lennukite koguarv 131. 2022. aasta juunis sai Venemaa lennuvägi veel neli lennukit, mis olid ehitatud uue Su–34M standardi järgi. Venemaa sõjaväe juhtkonna plaan oli suurendada hiljem Su-34 lennukite arvu 200-ni.
Kasutamine.
Su-34 esimesed ründelennud toimusid 2008. aasta Vene-Gruusia sõja ajal.
2010. aasta juulis lennati vahemaandumiseta mitme Su–34 ja Su–24M lennukiga 6000 km pikkune vahemaa Venemaa Euroopa osa lennubaasidest Kaug-Itta. Su–24M tangiti õhus kolm korda, Su–34 aga kaks korda. Su–34 riiklike katsetuste viimane etapp lõppes 19. septembril 2011 ja lennuk võeti relvastusse 2014. aasta alguses. 
Osalus sõdades.
Venemaa kasutas koostöös Süüria valitsusega aastatel 2015–2020 Süüria kodusõjas regulaarselt lennukeid Su–34.
Pärast Venemaa sissetungi Ukrainasse ilmusid meedias 28. veebruaril 2022 esimesed kaadrid Su–34-de ülelendamisest Ukraina Harkivi oblastist. Ukraina erinevates piirkondades tulistasid Ukraina väed lahingutegevuse käigus alla Su–34 lennukit, mõned lennukid kukkusid alla ka muudel põhjustel. Teatati Vene pilootidest, kes kataputeerusid, mõned hukkusid ja mõned vangistati. Allakukkunud lennukid tuvastati nende punaste sabanumbrite järgi. Juhitavate pommide puudumise tõttu pidid Su–34-d täpseks pommitamiseks madalalt lendama, kus need jäid Ukraina tugeva õhutõrje tule alla.
Alates 2022. aasta Venemaa sissetungi algusest Ukrainasse oli 26. septembri 2025 seisuga visuaalselt kinnitatud 39 juhtumit, kus Vene väed olid lennuki Su–34 kaotanud, see oli kahjustatud või maha jäetud. 23. detsembril 2023 väitis Ukraina, et nende kaitsejõud hävitasid korraga kolm Su–34 lennukit.
Paul Alles

Paul Alles (1921 – 2009) oli eesti mesinik.
Ta töötas Tartu Ülikoolis dotsendina.
Kommunikatsioon lennunduses

Kommunikatsioon ehk suhtlus on lennunduses oluline turvalisuse tagamiseks ning lennuõnnetuste vältimiseks.
Suheldakse kaaspiloodiga, teise lennuki meeskonnaga, lennujuhtidega, lennukimeeskonna ja ka maapealse teenindusega. Suur osa suhtlusest toimub raadioside kaudu ning seetõttu on verbaalse suhtluse oskused olulised.
Suhtluse liigid.
Kõige enam kasutatakse verbaalset suhtlust. Eelkõige suhtlevad kõne abil piloodid, lennumeeskond, lennujuhid, lennutehnikud ja reisijaid teenindavad stjuardessid. Verbaalselt saab kõige kiiremini infot edastada, kuid sellega kaasneb kõige rohkem arusaamatusi, eriti detailse informatsiooni korral. Mitteverbaalne suhtlus näoilmete, žestide ja kehakeele kaudu on toeks teistele suhtlusviisidele. Näiteks öeldut või tegevust kinnitatakse noogutusega. Lennunduses kasutavad žeste marssalid, kes annavad pilootidele märku, kuhu suunduda. 
Kirjalik suhtlus on lennunduses enamasti kasutuses lennunduse regulatsioonides, dokumentatsioonis ja kontrollnimekirjades. See võimaldab edasi anda palju detailset informatsiooni, kuid ohuks on mitmeti mõistetav sõnastamine või mittetähelepanelik lugemine. Kirjaliku suhtluse juurde võib olla lisatud graafilist informatsiooni, mis aitab paremini mõista kirjapandut. Graafilise informatsiooni alla kuuluvad näiteks graafikud, illustratsioonid, lennukaardid, kokpiti ekraanid ja ohutusjuhendid ekraanidel.
Automatiseeritud suhtlus on kasutuses mitmesugustes süsteemides, et vähendada piloodi töökoormust ning avastada inimvigu võimalikult vara. Piloot edastab käskluse masinale ja see annab käskluse edasi järgmisele instrumendile ning piloot saab keskenduda teistele ülesannetele.
Suhtluskeel.
Peamine suhtlus lennunduses toimub inglise keeles. Kasutusel on umbes 300 lihtsat ingliskeelsest fraasist, mida kombineerides saab edasi anda vajalikku informatsiooni. Kuna vale hääldus võib tekitada arusaamatusi peavad piloodid ja lennujuhid tegema enne tööle asumist kohustusliku eksami, kus hinnatakse nende hääldust, arusaamist, lauseehitust ja selgust suhtlemisel. Probleem võib olla ka see, kui korraga edastatakse liiga palju informatsiooni. Käsu arusaamatusega kaasneb ka eeldamine, sest pooleli olev protseduur vajab lõpetamist. Eeldamine, et on olemas luba järgnevaks tegevuseks, kuid tegelikult ei ole, võib kaasa tuua katastroofe. Suhtlusvigade vähendamiseks korratakse kuuldut, et kinnitada arusaamise õigsust. Samas ei kuulata tihtipeale kordusi piisava tähelepanuga, mistõttu viga ei avastata.
Kommunikatsioonivahendid.
20. sajandi algul, lennunduse algusajal, arvati, et kaks lennukit ei saa kokku põrkuda, sest taevas on avar ja lennukeid vähe. Mida aeg edasi, seda rohkem lennukeid hakkas lendama ning juhtusid esimesed õnnetused, mille põhjuseks oli kommunikatsioonivõimaluste puudumine. Tänapäevaks on arenenud paljud erinevad suhtlusvahendid, millest peamine on raadioside eri sagedustel. Kasutusel on ka satelliitside, andmeside ning kokpitis, salongis ja maapealsel meeskonnal eraldi sisetelefonid.
Soemüür

Soemüür on pliidi juurde kuuluv suitsulõõridega tellisehitis, mis pliidi kütmisel kuumeneb ja soojendab ruume. 
Ajaloost.
Eestis hakati soemüüre koos pliitidega ehitama 19. sajandi keskpaigas. Põhja- ja Kesk-Eesti rehielamutes ehitati soemüür peamiselt eeskambri ja tagakambri vahele. Mujal Eestis enamasti vastu reheahju külge või rehetoa seina. Muhus, Hiiumaal ja Võrumaal paiknesid lõõrid vahel madala kivipingina toaseina ääres. 
Kirjeldus.
Soemüür ehitatakse tänapäeval tavaliselt koos pliidiga ja suurendab tunduvalt pliidi poolt antava sooja kasutegurit. Enamasti ehitatakse soemüür vaheseina osana köögi ja selle kõrval oleva ruumi vahele. Soemüüri on võimalik ehitada erinevates mõõtudes, pika ja hea tõmbega korstna puhul ka tavalisest massiivsemana.
Soemüür ehitatakse kahe siibriga, nn suve- ja talvesiibriga. Suvesiibriga avatav lõõr võimaldab pliidist väljuvatel suitsugaasidel minna otse korstnasse, soemüüri soojendamata. Talvesiibri kasutamise korral muudavad kuum õhk ja suitsugaasid kogu soemüüri soojaks. Suvesiibrit kasutatakse ka siis, kui alustatakse tule tegemist pliidi alla, sest seda on otstarbekas kasutada külma kütteseadme korral, kui suitsugaasid liiguvad lõõristikus aeglasemalt. Kui kütteseadme lõõristik on piisavalt soojenenud, siis võib talvesiibri avada ning seejärel suvesiibri sulgeda. Soemüüri lõõristiku tuleb regulaarselt puhastada, igale lõõrile peab olema ligipääs puhastusluugi kaudu. Soemüüril on tavaliselt 4 puhastusluuki.
Blair Building

Blair Building oli 18-korruseline büroopindadega "beaux-arts" stiilis kõrghoone Ameerika Ühendriikides New Yorgis aadressil 24 Broad Street. See oli linna üks esimesi pilvelõhkujaid, mis lammutati 1955. aastal.
Broad Exchange Building

Broad Exchange Building on 20-korruseline büroopindadega uusrenessanss-stiilis kõrghoone New Yorgis aadressil 25 Broad Street. See oli linna üks esimesi pilvelõhkujaid.
Sevieri järv

Sevieri järv (inglise keeles "Sevier Lake") on äravooluta järv Ameerika Ühendriikides Utah' osariigis Millardi maakonnas.
Sarnaselt Suure Soolajärve ja Utah' järvega on see Bonneville'i järve jäänuk pleistotseeni ajastikust. Sevieri järv paikneb Sevieri kõrbe madalaimas osas. Järve voolavad Beaveri ja Sevieri jõgi.
See on kogu ajaloolise aja jooksul olnud valdavalt kuiv, tuul keerutab sealt tolmu üles ja kannab ümbruskonda laiali.
Bonneville'i järv

Bonneville'i järveks (inglise keeles "Lake Bonneville") kutsutakse Põhja-Ameerika lääneosa suurimat hilispleistotseeni paleojärve Suures nõos. See oli Niobrarani mere jäänuk. See tekkis vastusena sademete hulga suurenemisele ja aurustumise vähenemisele jahedama temperatuuri tõttu. Bonneville'i järv kattis suure osa praegusest Utah' osariigist ja ulatus kõrgeimal tasemel tänapäeva Idaho ja Nevada piirkondadesse.
Sellest moodustusid Suur Soolajärv, Utah' järv ja Sevieri järv.
Nimetus.
Bonneville'i järvele andis Metsiku Lääne maadeuurija Benjamin Louis Eulalie de Bonneville'i järgi nime geoloog Grove Karl Gilbert.
Trepimäe Suvekodu

Trepimäe Suvekodu on puhkemaja Võrtsjärve idakaldal Tartumaal, Vehendi külas Trepimäel.
Suvekodu asub Trepimäe lahes asuval poolsaarel, mis kõrgvee ajal, kõige selgemalt välja joonistub. Kõrgvee taandudes ümbritseb poolsaart lamminiit. Põhjas piirneb Suvekodu kinnistu Nigula ojaga ja lõunas endise Trepimäe pioneerilaagriga.
Hoone on rajatud 1976. aastal ja kuulub arhitektuurselt minimalistlikku Eesti hilismodernismi. Hoone on projekteerinud 1969. aastal EKE Projekti arhitekt Jaan Pärnik.
Hoones on Nõukogude ajal olnud Eesti NSV Gasifitseerimise peavalitsuse Tartu kontori puhkekodu.
Benjamin Louis Eulalie de Bonneville

Benjamin Louis Eulalie de Bonneville (14. aprill 1796 Pariis Prantsuse esimene vabariik – 12. juuni 1878 Fort Smith Arkansase osariik) oli prantsuse päritolu Ameerika Ühendriikide maaväe ohvitser, karusnahakütt ja maadeuurija Metsikus Läänes.
1815. aastal lõpetas ta West Pointi sõjaväeakadeemia. Ta oli väeteenistuses kuni 1865. aastani ning ta võttis osa Ameerika-Mehhiko sõjast ja Uniooni poolel Ameerika Ühendriikide kodusõjast. 1855. aastal ülendati ta koloneliks ja pärast kodusõja lõppu brigaadikindraliks.
Ta tegi uurimisretki Oregon Country ja Suure nõo piirkonda, sh mööda Oregoni rada.
Tema eluajal tegid ta kuulsaks Washington Irvingi kirjutised tema lääneuuringutest. Tema järgi on nimetatud Bonneville'i maakond Idaho osariigis ja kunagine Bonneville'i järv.
IKAROS

IKAROS (inglise keeles "Interplanetary Kite-craft Accelerated by the Radiation Of the Sun") on Jaapani Kosmoseuurimise Agentuuri (JAXA) toodetud kosmosesond.
Missioon.
Missiooni peamised eesmärgid olid
Lisaeesmärgid:
Missiooni algus oli planeeritud 21. maile 2010. Teekonda Veenuse suunas alustati Tanegashima kosmosejaamast, kust see lahkus atmosfäärist kanderaketi H-IIA-17 pardal.
Lisana oli süsteemile kaasa antud gammakiirguse vaatlusseade GAP (ingl "Gamma-Ray Burst Polarimeter"), millega analüüsiti kiirguseid.
Disain ja omadused.
Kosmosesondi disainimist alustati 2007. aasta sügisel.
Silindrikujulise IKAROS-e läbimõõte oli 1,6 meetrit ja kõrgus 0,8 meetrit.
Puri.
Purjemembraan oli tehtud kahest polüamiidist, mille paksus oli 7,5 mikromeetrit.
Membraanile kinnitatud päikesepaneelid olid tehtud amorfsest ränist, millel oli 500 vati tootmise võimekus. Pannes nimetatud ainet mitu kihti, takistas see paneelidel kõverdumast ning kaitses neid elektromagnetetiliste lainete eest.
Sondi juhtimiseks ja kontrollimiseks paigutati membraani otstele muutuva peegelduvusega elemendid.
Väljalastav ruudukujuline puri oli konfiguratsioonilt 14 × 14 meetrit.
Kogu sõiduki konstruktsioon kaalus umbes 310 kilogrammi.
Purjerakendamissüsteem.
Purje rakendumine jagunes kaheks etapiks.
Esimeses etapis tulid sondist välja pulgad, moodustades ristikujulise konstruktsiooni. Kuju hoidmiseks kasutati stoppereid. Kogu protsess võttis aega 200 sekundit.
Teises etapis lülitusid stopperid välja ning membraanpuri rullus lahti. Teine etapp võttis aega 50 minutit.
Tulemused.
IKAROS tõusis edukalt õhku kanderaketil H-IIA.
9. juunil 2010 kinnitati, et IKAROS genereeris oma purjedega 1,12 millinjuutonilise tõukejõu väärtuse.
20. mail 2010 tunnustati IKAROS-t Guinnessi rekordiks kinnitamisega: see oli esimene päikese jõul liikuv kosmosesõiduk, mis lendas planeetidevahelises kosmoses.
Tzintzuntzan

Tzintzuntzan ([tsin'tsuntsan], purepetša keeles 'koolibride paik') on linn Mehhikos Michoacáni osariigis, Tzintzuntzani valla halduskeskus. See paikneb Pátzcuaro järve kirdekaldal ja 17,5 km kaugusel Pátzcuarost. 
Tzintzuntzan oli kunagise purepetšade riigi pealinn, linnakese kaks vaatamisväärsust on arheoloogiamälestis seitsme astmikplatvormi ("Las Yacatas") varemetega ja endine frantsisklaste klooster.
Oregoni rada

Oregoni rada (inglise keeles "Oregon Trail") oli praeguse Ameerika Ühendriikide sisemaal kulgenud ida-läänesuunaline marsruut, mida mööda suundusid 19. sajandil asunikud läände. Selle pikkus oli umbes 3490 km. See algas Independence'i linnas Missouri osariigis ja lõppes Oregon Citys tänapäeva Portlandi lähedal Oregoni osariigis Willamette'i orus, kus asuvad rikkalikud põllumaad. See oli üks kahest peamisest teekonnast läände; teine, lõunas asuv Santa Fe rada ühendas Franklini linna Missouri osariigis Santa Fega New Mexico osariigis.
Marsruudi rajasid karusnahakütid ja -kauplejad umbes aastail 1811–1840 ning see oli esmalt läbitav ainult jalgsi või ratsa. Oregoni rada kulges läbi mitmesuguse maastiku ja indiaanlaste asualade. Aastaks 1836, mil Missouri osariigi vastavate radade sõlmpunktist Independence'ist lahkus esimene migrantide vankrirong, oli puhastatud vankriga läbitav rada Fort Hallini Idahos. Peaaegu igal aastal parandati teede kvaliteeti, sildu ja parvlaevaliiklust, see muutis reisi kiiremaks ja turvalisemaks.
1830. aastatel ja eriti aastatel 1846–1869 kasutas Oregoni rada ja selle paljusid harusid umbes 400 000 inimest – asunikud, põllumehed, kaevurid, karjalised ja ettevõtjad ning nende pereliikmed. Enne oma sihtkohtadesse pööramist kasutasid raja idapoolseid harusid ka California rajal (alates 1843. aastast), Mormooni rajal (1847. aastast) ja Bozemani rajal (1863. aastast) sõitjad. Raja kasutamine vähenes pärast seda, kui 1869. aastal valmis esimene mandrivaheline raudtee, mis muutis reisi läände oluliselt kiiremaks, odavamaks ja ohutumaks.
Tänapäeval järgivad nüüdisaegsed kiirteed nagu Interstate 80 ja Interstate 84 sama kurssi ja läbivad linnu, mis olid algselt loodud Oregoni rada kasutavate inimeste teenindamiseks.
Oregoni raja baasil tehti ka 1971. aastal samanimeline arvutimäng (The Oregon Trail), sarja hilisemad väljalasked olid vägagi populaarsed USA koolides 1980.-1990. aastail.
Setomaa Muuseumid

Setomaa Muuseumid on Setomaa valla hallatav muuseumide ühendus, mille koosseisu kuuluvad Saatse muuseum, Värska talumuuseum, Obinitsa muuseum, Reegi maja, Luikjärve talu, Paloveere talu ja Seto Tsäimaja. Setomaa Muuseumid loodi 2019. aastal.
Välislingid.
Setomaa Muuseumide veebisait
Kansas City (Kansas)

Kansas City on linn Ameerika Ühendriikides Kansase osariigis, Wyandotte'i maakonna halduskeskus.
Elanike arv on 2020. aasta rahvaloenduse kohaselt 156 607, millega on see Kansase osariigis kolmandal kohal.
Linn kasvas välja Missouri osariigis asuva Kansas City eeslinnast, mille järgi on see ka nimetatud. Kansase Kansas City kujunes Kaw Pointi ümber, kus Kansase jõgi suubub Missouri jõkke.
Linnas asub jalgpallistaadion Children's Mercy Park, mis on Major League Socceri klubi Sporting Kansas City kodustaadion.
Külvaja (trükikoda)

Kirjastus Ühisus "Külvaja" (Külwaja) oli baptistide trükikoda, mis asus algselt Keilas (1924–1934) ja hiljem Tallinnas (1935–1940).
Trükikoda asus Keilas, Jaama tn. 3 / Haapsalu mnt. 29, 31 nurgal. (Keila elanikud on seda hoonestust kutsunud ka kui "Regastiku vabriku hooned"), ehk endise Tõnu Rägastiku jahuveski ja villakraasimisveski II korrusel.
Trükikoja omanikuks oli Richard Kaups. Käibel oli ka nimetus "Richard Kaups trükikoda" . Trükiojas trükiti peamiselt baptistliku kirjandust. 1935. aastal kolis trükikoda Tallinna, Rataskaevu 6 (1935–1940). 26 juuli 1940. aastal natsionaliseeriti Tallinna "Külvaja" trükikoda.
1953. aastal pandi Keilas endises "Külvaja" ruumides tööle uuesti trükikoda. Trükikojale määrati nimeks "Trükikoda nr 25" ja kus kuni 1961. aastani trükiti rajooniajalehte “Bolševistlik Sõna” ja hiljem “Kollektiivne Töö”.
Vladimir Frolov

Vladimir Petrovitš Frolov (6. veebruar 1967 – märts/aprill 2022) oli Venemaa sõjaväelane (kindralmajor), aktiivne osaline Venemaa 2022. aasta agressioonis Ukraina vastu. Ta oli Venemaa 8. armee komandöri asetäitja hetkel, kui Ukraina vägedel ta likvideerida õnnestus.
Lahkunu saadeti viimsele teele 16. aprillil Peterburi Serafimovskoje kalmistul. Sõna võtnud kuberneri sõnul olevat Frolov olnud pärit igipõliste sõjaväelaste perest. Kuberner Beglovi arvates "[Vladimir Petrovitš Frolovi] isa läbis suure Isamaasõja ja võitles nendega, kes põletasid maha Hatõni. Enam kui 70 aastat hiljem andis tema poeg elu võitluses uue põlvkonna natsistide vastu".
FK Banga (naiskond)

Futbolo klubas Banga (ka "FK Banga") on Leedu jalgpalliklubi, mis tegutseb Gargždais. Naiste jalgpalliklubi, mis osaleb naiste jalgpalli kõrgliigas.
FK Banga loodi 1966 ning naiskond moodustati selle juurde 2012.
 Võitja (0): 
 Võitja (0):
Mängijad.
Praegune koosseis.
"Seisuga 4. detsember 2025."
 
 
! colspan="9" bgcolor="#B0D3FB" align="left" |
 
 
! colspan="9" bgcolor="#B0D3FB" align="left" |
 
 
 
 
! colspan="9" bgcolor="#B0D3FB" align="left" |
FC Hegelmann (naiskond)

Futbolo klubas Hegelmann (ka "FC Hegelmann") on Leedu jalgpalliklubi, mis tegutseb Kaunases. Naiste jalgpalliklubi, mis osaleb naiste jalgpalli kõrgliigas.
FC Hegelmann loodi 2009 ning naiskond moodustati selle juurde 2022.
 Võitja (0): 
 Võitja (0):
Mängijad.
Praegune koosseis.
"Seisuga 4. detsember 2024." www.fchegelmann.lt
 
 
! colspan="9" bgcolor="#B0D3FB" align="left" |
 
 
! colspan="9" bgcolor="#B0D3FB" align="left" |
 
 
 
 
! colspan="9" bgcolor="#B0D3FB" align="left" |
FK Saned (naiskond)

Futbolo klubas Saned (ka "FK Saned") on Leedu jalgpalliklubi, mis tegutseb Joniškises. Naiste jalgpalliklubi, mis osaleb naiste jalgpalli kõrgliigas.
FK Saned loodi 2013 ja naiskond moodustati selle juurde 2021. 
 Võitja (0): 
 Võitja (0):
Mängijad.
Praegune koosseis.
"Seisuga 22. november 2024."
 
! colspan="9" bgcolor="#B0D3FB" align="left" |
 
 
! colspan="9" bgcolor="#B0D3FB" align="left" |
 
 
 
! colspan="9" bgcolor="#B0D3FB" align="left" |
FK Vilnius (naiskond)

Futbolo klubas Vilnius (ka "FK Vilnius") on Leedu jalgpalliklubi, mis tegutseb Vilniuses. Naiste jalgpalliklubi, mis osaleb naiste jalgpalli kõrgliigas. Klubi loodi 2019 ja naiskond moodustati 2020. 
 Võitja (0): 
 Võitja (0):
Mängijad.
Praegune koosseis.
"Seisuga 19. aprill 2022." www.lietuvosfutbolas.lt
 
 
! colspan="9" bgcolor="#B0D3FB" align="left" |
 
 
! colspan="9" bgcolor="#B0D3FB" align="left" |
 
 
 
 
! colspan="9" bgcolor="#B0D3FB" align="left" |
MFA Žalgiris

Moterų Futbolo Akademija Žalgiris (ka "MFA Žalgiris") on 2013. aastal loodud Leedu jalgpalliklubi, mis tegutseb Vilniuses. Naiste jalgpalliklubi, mis osaleb naiste jalgpalli kõrgliigas.
 Võitja (0): 
 Võitja (0):
Mängijad.
Praegune koosseis.
"Seisuga 8. aprill 2025."
 
! colspan="9" bgcolor="#B0D3FB" align="left" |
 
 
! colspan="9" bgcolor="#B0D3FB" align="left" |
 
 
 
! colspan="9" bgcolor="#B0D3FB" align="left" |
Naiste A lyga

Naiste A lyga (ka Spark Energy moterų A lyga) on Leedu naiste jalgpalli kõrgliiga. Liigas mängib 7 naiskonda, liiga meister kvalifitseerub UEFA Naiste Meistrite Liiga kohale. 
2025. aasta hooaja võistkonnad.
Klubi:
Meistrid.
Meistrid:
Laplace teisendus

Laplace'i teisendus on funktsiooni integraalteisendus, mis teisendab ajadomeeni funktsiooni formula_1, kus muutuja formula_2 formula_3 Laplace'i sagedusdomeeni funktsiooniks formula_4, kus s on kompleksarv formula_5, formula_6 on reaalosa ning formula_7 imaginaarosa. Kõnealune teisendus on nimetatud Laplace’i teisenduseks prantsuse matemaatiku, füüsiku ja astronoomi Pierre-Simon Laplace’i (1749−1827) auks, kes kasutas seda teisendust esmakordselt oma tõenäosusteooria alases töös aastal 1782. 
Laplace'i teisendus on tööriist, mida kasutatakse palju inseneriteaduses. Dünaamilist juhtimissüsteemi, olgu see siis elektriline, mehaaniline, termiline, hüdrauliline jne, saab esitada diferentsiaalvõrrand&lt;iga. Süsteemi diferentsiaalvõrrand tuletatakse süsteemi reguleerivate füüsikaliste seaduste järgi. Süsteemi kirjeldava diferentsiaalvõrrandi lahendamise hõlbustamiseks teisendatakse võrrand algebralisele kujule. See teisendus tehakse Laplace'i teisendustehnika abil. Laplace'i pöördteisenduse abil saab teisendada sagedusdomeeni funktsiooni tagasi ajadomeeni funktsiooniks. Laplace'i teisendust kasutatakse palju juhtimissüsteemides ja robootikas, samuti signaalitöötluses ja elektroonikas.
Definitsioon.
Teisendust kujul
formula_8
mis seab funktsioonile formula_9 vastavusse funktsiooni formula_10, nimetatakse funktsiooni formula_9 Laplace’i teisenduseks.
Kui eksisteerib lõplik piirväärtus 
formula_12, 
siis integraal 
formula_13
koondub ja funktsioonil on olemas Laplace'i teisendus, vastasel juhul integraal hajub ja funktsioonil ei ole Laplace'i teisendust. 
Oluline on tähele panna, et Laplace'i teisendus on defineeritud ainult formula_14 korral. 
Tingimused.
Laplace'i teisendus eksisteerib ainult teatud funktsioonide klassil ja sellesse klassi kuuluvaid funktsioone nimetatakse originaalideks. Funktsiooni formula_9 nimetatakse originaaliks, kui see rahuldab järgmisi tingimusi:
1. Funktsioon on tükiti pidev lõigus [formula_16], kui leidub lõplik jaotus osalõikudeks punktidega formula_17, formula_18 nii,
et igas vahemikus (formula_19) on funktsioon formula_9 pidev ja punktid formula_21, formula_22, on funktsiooni formula_9 katkevuspunktideks.
Funktsioon formula_9 on tükiti pidev poollõigus [formula_25), kui ta on iga formula_26 korral tükiti pidev lõigus [formula_27]. 
2. Funktsioon formula_9 on eksponentsiaalse kasvuga formula_6 poollõigus [formula_25), kui leiduvad konstandid formula_31 ja formula_32 nii, et iga formula_33 korral
formula_34. 
Omadused.
Allpool on välja toodud mõned Laplace'i teisenduse omadused. 
Olgu meil funktsioonid formula_1 ja formula_36, millel leiduvad vastavad Laplace'i teisendused formula_4 ja formula_38. Teisendustele rakenduvad järgmised omadused:
1. Lineaarsus.
formula_39;
2. Diferentseerimine. 
formula_40
3. Integreerimine.
formula_41
4. Korrutamine. 
formula_42 
5. Konvolutsioon.
formula_43 
Põhifunktsioonide teisendus.
Järgnev tabel näitab kõige levinumate funktsioonide Laplace'i teisendusi.
Sils im Engadin/Segl

Sils im Engadin/Segl on vald Šveitsis Graubündeni kantonis Maloja ringkonnas.
Ülem-Engadinis paiknev Sils im Engadin/Segl koosneb kahest külast Segl Mariast (saksa keeles "Sils Maria") ja Segl Baselgiast (saksa keeles "Sils Baselgia"). Need jäävad Piz Corvatschi ja Piz da la Margna jalamitel Silsi järve ja Silvaplana järve vahele.
Segl Marias asub Friedrich Nietzsche majamuuseum.
Eesti Lennundusklaster

Eesti Lennundusklaster on Eesti lennundusega seotud ettevõtteid ja organisatsioone hõlmav ühendus. Selle eesmärkideks on luua lennundusest Eestis kõige kiiremini kasvav majandussektor, rajada Eesti lennundustööstus koostöös teiste sektoritega, muuta Eesti lennundus kõige atraktiivsemaks tööandjaks, meelitada Eesti lennundusesse välismaiseid otseinvesteeringuid, võtta kasutusele droonid, elektrilennukid ja luua soodne kasvukeskkond.
Eesti Lennundusklaster on mittetulundusühing (MTÜ).
Klastri nõukogu on kaheksaliikmeline ning esimees ja aseesimees on kuni 2023. aastani vastavalt Magnetic MRO tegevjuht Risto Mäeots ja Ergo Blumfeldt.
Eesti Lennundusklaster on Euroopa Lennundusklastrite Seltsi liige.
Ajalugu.
Eesti Lennundusklaster loodi 7. jaanuaril 2019. Seda on algusest peale juhtinud Kristo Reinsalu. Algul kuulus klastrisse 13 liiget, 2022. aasta aprilli seisuga oli neid 27. Klastri peakontor asub Tallinnas.
Klastri logo on inspireeritud kompassinooltest, mis moodustavad Eesti kaardi ning noolte sabad on suunatud kõige kiiremini kasvava lennundusregiooni, Kaug-Ida regiooni poole.
Liikmed.
Eesti lennundusklastrisse kuulub 2022. aasta seisuga 27 liiget.
Zõmohirja

Zõmohirja on linn Ukrainas Luhanski oblastis. Asub Luhani mõlemal kaldal, 29 km Luhanskist idas.
Asulat on mainitud 1645. aastal, linnaõigused sai 1961. aastal.
Alates 2014. aasta kevadest (Sõda Donbassis) on asula keskvalitsuse vastaste relvajõudude (nn Luhanski Rahvavabariik) kontrolli all.
Lõplik impulsskoste filter

Lõpliku impulsskoste filter (inglise keeles "" ehk "FIR-filter") on signaalitöötluses kasutatav filter, mille kasutades esineb signaali lõplik siirdumine null väärtusele. Erinedes lõpmatu impulsskostega filtritest (inglise keeles " ehk IIR-filter"), mis võivad sisaldada sisemist tagasisidet ning kesta igavesti (üldiselt kahanevas suunas). Tänu piiratud sisendandmete hulgale ei saa lõpliku impulsskostega filtri tulemus muutuda ebastabiilseks ehk lõppsignaal pole võimeline iseseisvalt ostsilleeruma. 
Selle filtri formula_1-pikkusega impulskoste kestab diskreetses ajaruumis täpselt formula_2 ajahetke. Alates esimesest nullist erinevast impulsist kuni viimase nullist erineva impulsini, taandudes lõpuks tagasi null väärtusele.
Definitsioon.
Diskreetses ajaruumis on tegemist sisendsignaali- ja filtri-elementide korrutamisega ning tulemuste summeerimisega.
formula_3
Märkame, et tegemist on konvolutsiooni valemiga.
formula_11
Filtri impulsskoste väärtus on määratletud kui nullist suurem väärtus vaadeldavas vahemikus.
Omadused.
FIR filtri rakendamisel on mitmeid eeliseid IIR filtri üle, näiteks:
Miinuseks võib lugeda suure arvutusvõimekuse vajaduse, mis tuleb rohkem ette madalate sageduste töötlemisel (olenedes diskreetimissagedusest). Olles nõudlikumad kui IIR filtrid, võib FIR filtri rakendamine tunduda ebavajalik. Kuid tänu mitmele digitaal signaalitöötlus protsessorile, mis sisaldavad spetsiifilist riistvara, on võimalik kasutada FIR filtreid peaaegu sama efektiivselt kui sarnaseid IIR filtreid.
Kasutusalad.
FIR filtreid kasutatakse nii analoog- kui digitaalruumis. Analoogselt FIR filtri rakendamine on harvem levinud nähtus, peamiselt tulemuse madala täpsuse tõttu. Digitaalkujul signaalitöötluses FIR filtrite rakendamine on rohkem levinud:
Filter on kasutatav nii ajadomeenis kui ka sagedusruumis. 
Liikuva keskmise näide.
Liikuva keskmise filter on üks kasutajasõbralikumaid filtreid, mida kasutatakse tihtipeale andmete silumisel. Lihtsalt lahtiseletatuna on LKF akna suuruse jagu andmepunktide summeerimine ning hiljem läbi jagamine akna suurusega. 
Valemina näeks filter välja järgmine: formula_20
Võttes aluseks näiteks 7 päeva andmed elektrihindade kohta, kus iga tund on hind uuendatud, võib vaadeldav graafik esitatud olla järskude muutustega. Selle järgi on raske hinnata, mis oli näiteks päeva keskmine elektrihind. Rakendades LKF filtrit aknasuurusega 24 (kuna päevas on 24 tundi), saame silutud graafikul ülevaate kuidas hind muutus päevast päeva mugavamalt, kui käsitsi arvutades. 
Filtri kuju formula_27 domeenis näeks välja järgmine: formula_28
Elurajoon

Elurajoon ehk elamurajoon on asula piirkond, mille hoonestuses domineerivad elamud vastandina tööstus- või äripiirkondadele.
Eri elurajoonide vahel ja ka sama elurajooni sees võivad elamutüübid märkimisväärselt varieeruda (üksikelamud, ridaelamud, kortermajad, treilerelamud jne).
Edgley EA-7 Optica

Edgley EA-7 Optica on Suurbritannias väljatöötatud kerglennuk, mis pidi odava hinna ja opereerimiskulude tõttu asendama kopterid. Lennuki teeb eriliseks selle disain, juhiruumist avanev 270° panoraamvaade ning lisaks võimalus lennata 130 km/h, mis teeb sellest õhusõidukist hea vaatluslennuki.
Ideest teostuseni.
John Edgley asutas pärast Imperial College of Science &amp; Technology (uue nimega Imperial College of Science, Technology and Medicine; lühidalt Imperial College London) lõpetamist 1974. aastal ettevõtte Edgley Aircraft Limited. Firma eesmärk oli luua vaatluslennuk, mille juhtimiseks oli vaja kõigest ühte inimest. John Edgley lootis selle ideega luua lennumasina, mis oleks vaikne ning mille opereerimiskulud oleksid madalamad kui kopteril. Müra viidi miinimumini tänu kanaliga ventilaatormootori paigutamisega kabiini taha. Projekti nimeks sai Optica.
Esimesed aerodünaamilised katsetused algasid 1974. aastal ning mudel jõudis tuuletunnelisse testimisele 1975. aastal. Koos oma tiimiga ehitas John Edgley prototüübi, mis tõusis õhku 14. detsembril 1979.
Edgley EA-7 Optica jõuab turule.
Lennuki vastu hakati suuremat huvi tundma 1982. aastal, kui John Edgley suutis kaasata esimesed investorid ja 1983. aastal hakati Edgley EA-7 Opticat tootma. Võrreldes prototüübiga oli suurim muutus mootori Lycoming IO-320 väljavahetamine Lycoming IO-540 vastu. 8. veebruaril 1985 sertifitseeris Briti Lennuameti (ingl Civil Aviation Authority) Edgley Aircraft Limited ja esimesed õhusõidukid jõudsid ostjateni. Kuu aega hiljem juhtus esimene kahe inimese surmaga lõppenud õnnetus. Uurija ei leidnud, et õnnetuse oleks põhjustanud „konstruktsiooniline või mehaaniline rike ning ei esinenud ka lennujuhtimise süsteemi riket ega kinni kiilumist“ [3:30]. Raportis jõuti järeldusele, et õnnetuse põhjustas piloot, kes tegi liiga järsu pöörde. Siiski oli see õnnetus piisav, et Edgley Optica vastu kaoks suurem huvi ja John Edgley sunniti lahkuma oma enda firmast.
Mis on saanud Edgley EA-7 Optica projektist?
Projekt käis läbi mitmest ettevõttest, aga ostjate vähese huvi tõttu ei jäänud see kuhugi püsima. Kokku suudeti toota vaid 22 õhusõidukit, millest viis on siiani kasutuses. Kümme lennukit hävines 1987. aastal Old Sarumi lennuvälja kõrval asuvas Edgley tootmishoone põlengus. 2007. aastal sai John Edgley taas projekti endale ja lõi ettevõtte nimega AeroElvira Limited eesmärgiga taaselustada Optica projekt. 2017. aastal tehti leping InterFlight Globaliga, kes lubas projekti toetada, leides neile tootmispartnereid ja edasimüüjaid.
Spetsifikatsioonid.
Järgnevad andmed annavad ülevaate Edgley EA-7 Optica üldistest omadustest ja jõudlusest.
Söjtör

Söjtör on vald ("község") Ungari lääneosas Zala komitaadis. Vallas sündis 1803. aastal riigimees Ferenc Deák.
Kreminna

Kreminna on linn Ukrainas Luhanski oblastis. Asub Donetsi lisajõe Krasna ääres, 117 km Luhanskist loodes.
Ajalugu.
Asula rajati 1679. aastal. 1938 sai linnaõigused.
10. juulist 1942 31. jaanuarini 1943 oli linn Saksa okupatsiooni all. Juulis 2014 toimusid linnas ägedad lahingud valitsusvägede ja Venemaa toetatud mässuliste vahel. Linn jäi valitsusvägede kontrolli alla.
Sõjategevus 2022-2023.
20. märtsil 2022 tabas Vene vägede tankirünnak Kreminna hooldekodu. Hukkus 56 sealset elanikku, rünnakus jäi ellu 15 hooldekodu elanikku, kelle Vene väed viisid kaasa.
18. aprillil 2022 okupeerisid Vene väed linna.
Oma (trükikoda)

"Oma" trükikoda oli trüki- ja köitekoda, mis asus alates 1926. aastast Pärnus Hommiku 2 ehk endises Port Arturis.
Samas majas asus ka Pärnu Postimehe toimetus, mille eesotsa oli Hugo Kuusner, Eesti Vabariigi väljakuulutaja Endla rõdult. Hugo Kuusnerile kuulus ka ”Oma“ trükikoda.
1926–1927. aasta riikliku aadressraamatu andmeil oli sellel trükikojal VII ehk eelviimane tööstusliku patendi järk, samal ajal kui muud Pärnu trükikojad - Aleksander Jürvetsoni ”Kultuur“ (Hospidali 14) omas viiendat, Adolf Janseni (Kuninga 32) ja A. Laane (Rüütli 47) omasid kuuendat järku. Kuid kõik need trükiojad olid pigem väikesed töötoad, kus töötas alla 20 töötaja.
Trükikodade konkurentsis ellujäämiseks kutsuti kokku 1930. aastal nõupidamine, millel osalesid Hugo Kuusner, Jaak Jakobson, Jüri Välbe, H. Roost ja H. Könning, kes koos moodustasid Pärnu Kirjastus-Ühisuse juhatuse. Samal koosolekul otsustati üle võtta Pärnu Postimehe nimeliselt kirjastusühisuselt raamatu- ja kirjutusmaterjalide kauplus, samuti ”Oma“ trükikoda ühes aktiva ja passivaga. Ilmselt oli see Hugo Kuusneri mitterahaline sissemakse asutatavasse aktsiaseltsi, teised tegid rahalised sissemaksed. Järgmisel aastal, kui õnnestus saada täiendavat raha, võeti üle Pärnu Päevaleht.
1936. aastal muretseti ”Oma“ trükikojale juurde uusi trükitähti ja osteti lisks veel kaks kiirpressi, kuid trükikoja ruumid jäid Port Arturis kitsaks, teisele trükipressile polnud seal enam ruumi. Paremat paika Pärnus trükikojale ei leitud ja seepärast osteti dr P. Oberschneideri maja Hommiku ja Malmö nurgal, mille juurde kuulus ka suur vaba krunt, kuhu ehitatigi uus trükikoda.
Kaasaegse trükikoja projekteeris Pärnu maavalitsuse arhitekt Rudolf Siimann ja ehitamist juhtis insener Kinnunen. Keldrikorrusele paigutati keskküte, paberilaod, tööliste riietusruumid ja muud panipaigad. Esimene korrus kuulus täielikult trükimasinatele ja ajalehtede ekspeditsioonile. Teisel korrusel asusid kontor, ladumisruum, köitekoda, toimetus. Maja oli esimene spetsiaalselt trükikojaks ehitatud hoone Pärnus ja sisustati AS A. M. Lutheri vabrikus valmistatud tammepuust mööbliga, kasutati ka tollal moodsat terasmööblit. Uus trükikoda avati pidulikult vabariigi aastapäeval 24. veebruaril 1938. Uue trükikoja hoone loomisega muudeti samas ka trükikoja nimi, ”Oma“ asemele võeti uueks nimeks Pärnu Päevalehe trükikoda.
Võimuvahetuse järel sai trükikoda nimeks Pärnutrükk. Hiljem Oberschneideri maja lammutati, selle kohale ehitas Pärnu REV uue hoone, trükikojale ehitati juurde kolmas korrus ja trükikoda laienes ka kõrvalolevasse majja Ringi 1.
Taastatud vabariigi ajal võeti nimeks AS Trükk, mis 2006. aastal likvideeriti. 2007. aastal AS Trükk hoone lammutati.
Jeff Koons

Jeffrey Lynn Koons (sündinud 21. jaanuaril 1955 Yorkis Pennsylvania osariigis) on Ameerika Ühendriikide popkunstnik. Ta on tuntud õhupalliloomi kujutavate skulptuuride poolest.
Koons on teinud koostööd teiste seas poplaulja Lady Gagaga. Koons lõi 2013. aastal ilmunud Lady Gaga kolmanda stuudioalbumi "Artpop" kaanekujunduse, mis kujutab Lady Gaga skulptuuri.
Aastatel 1991⁠–⁠1994 oli ta abielus Ilona Stalleriga.